Diari Oficial de la Generalitat Valenciana


Sumari del DOGV 7756, del 08-04-2016 (2016/2167)

RESOLUCIÓ de 10 de febrer de 2016, de la Secretaria Autonòmica d'Educació i Investigació, de delegació de signatura de determinats actes administratius en la persona titular del Servei de Formació del Professorat.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7756

Data del DOGV
:   08-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2167


Data del document
:   10-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 10 de febrer de 2016, de la Secretaria Autonòmica d'Educació i Investigació, de delegació de signatura de determinats actes administratius en la persona titular del Servei de Formació del Professorat. [2016/2167]  
Mitjançant l'Ordre 17/2013, de 15 d'abril, de la Conselleria d'Educació, Cultura i Esport, es regulen les titulacions administratives que faculten per a l'ensenyament en valencià, del valencià, i en llengües estrangeres en els ensenyaments no universitaris a la Comunitat Valenciana, així com els requisits que ha de complir el professorat per a obtenir el Certificat de Capacitació per a l'Ensenyament en Valencià, el Certificat de Capacitació per a l'Ensenyament en Llengua Estrangera i el Diploma de Mestre de Valencià.  
L'elevat volum d'expedients tramitats relatius al reconeixement per a l'obtenció dels certificats de Capacitació per a l'Ensenyament en Valencià i en Llengües Estrangeres la competència dels quals té atribuïda la Secretaria Autonòmica d'Educació i Investigació, i raons d'eficàcia i d'agilitat administrativa fan recomanable establir un règim de delegació de signatura en la persona titular del Servei de Formació del Professorat.  
En conseqüència, de conformitat amb l'article 16 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar la signatura en la persona titular del Servei de Formació del Professorat dels actes administratius derivats de la gestió de sol·licituds per a l'obtenció del Certificat de Capacitació per a l'Ensenyament en Valencià, el Certificat de Capacitació per a l'Ensenyament en Llengua Estrangera i el Diploma de Mestre de Valencià, així com de les resolucions a aquestes sol·licituds sempre que no resolguen recursos o reclamacions de l'interessat.  
  
Segon  
En les resolucions, actes i documents signats per delegació, es farà constar la referència a l'autoritat delegant, indicant-ho en el peu de signatura, al qual s'afegirà l'expressió «p. d. de signatura», acompanyat de l'esment de la present resolució de delegació de signatura, així com la denominació del càrrec i nom de la persona que signa per delegació.  
  
  
Tercer  
D'acord amb el que estableix l'article 12 de la Llei 30/1992, de 26 de novembre, els supòsits de delegació de signatura no suposen alteració de la titularitat de la competència.  
  
València, 10 de febrer de 2016.- El secretari autonòmic d'Educació i Investigació: Miguel Soler Gracia.